Каменар (област Разград)

Камена̀р е село в Североизточна България, в община Лозница, област Разград, което се намира в близост е до трите големи областни града Шумен, Търговище и Разград. До 1934 г. името на селото е Ташчи.

География 
Селото се намира на 225 метра надморска височина. В близост до селата Бели Лом, Веселина, Гороцвет и Ушинци. То се намира на 14,53 км източно от Разград, на 32 км от Шумен и на 23 км от Търговище. Селото е на един километър от главния път Русе-Варна. Площта му е 21.196km2 (НСИ). Къщите в село Каменар наброяват 285. Жителите отглеждат добитък, като въпреки че оттук протича река Бели Лом районът е относително беден на водни ресурси.

История 

В началото на 19-ти век 5 рода от село Тодювци тръгнали да се преселват в Бесарабия, където могли да намерят свобода от османското иго и земи за обработване.

По пътя за Бесарабия Тодювчани спрели в село Ташчи (Каменар) за почивка.

От книгата на Петранка Дацкова "Големият Дацков род" (вестник ”Лознишка искра”) виждаме информация за Каменар:

родовете, които спрели за почивка в селото били 5: Манджукови, Караниколови, Карастоянови, Лазарови и Тоцеви.

Установили се на моста на село Ташчи. Сложили каруците си в кръг, а сами се разположили вътре в кръга. Турски съгледвачи на местния бей дошли да видят странниците. След наблюдения се върнали при бея и разказали за видяното. Годината се случила урожайна, затова беят предложил на пътниците да съберат реколтата му. Тодювчаните се съгласили и почнали работа.

След няколко дена работата била свършена. Турският началник, като видял уменията на дошлите балканджии, предложил на родовете да се заселят в селото му и да му работят, като обещал да им даде земя за обработване. Старейшините на родовете се съгласили.

Друго доказателство, че преселниците от Тодювци се заселвали в Каменар е фактът, че главната улица в селото се казва Тодювци.

Първите, които стигнали в Каменар от Лазаровия род, били Лазар (1800 - 1905) и брат му Филип. Лазар бил казанджия в село Каменар.

Благодарим за информацията на:

- Петранка Дацкова (заслужил деятел на културата, носител на орден „Кирил и Методий“, I и II степен, първият носител на наградата „Никола Икономов“ в Разград).

- Атанас Лазаров (брат на Райна Лазарова - културен деятел в Каменар).

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции

Кметство 
Кметството се намира в центъра на селото и е еднотажна сграда в която се намират канцеларията на кмета, кабинет на секретарката и на полицая.

Начално училище „Хаджи Димитър“ и Детска полудневна градина „Слънце“ 
От 15 септември 2008 г. със ЗАПОВЕД № РД-14-462 от 19 август 2008 г.на Министъра на образованието и науката поради трайна тенденция на намаляване броя на децата, довела до невъзможност за формиране на паралелки в рамките на нормативно определения минимум и прилагането на системата на делегираните бюджети местното начално„Хаджи Димитър“ е закрито.

В същата сграда задълго се помещава и детската полудневна градина „Слънце“, която първоначално е поставена под ръководството на ОУ „Христо Ботев“ в село Гороцвет и в нея се обучават средно 25 деца на година. По-късно градината е изместена в специално отделена зала на местното читалище.

Читалище и библиотека 
В читалището има групи с български и турски фолклор. В селото има новосъздадена група за народни песни. Библиотеката се намира в сградата на читалището на центъра. В селото има 3 детски площадки.

Пощенска станция 
В селото има пощенска станция, като пощенския код на селото е 7247, телефония е 084766 а телефонния от чужбина от 0035984766. Пощенската станция обслужва гишета на Е-on, БТК, Виваком и Български пощи. Работното време е от 07.00 – 12.00 ч. Сградата е едноетажна и е близо до центъра.

Лекарски кабинет 
В селото има лекарски кабинет който е в самостоятелна сграда на два етажа (сградата на бившата Здравна служба).

Култура и религии 
Постоянните жители на селото са около 560 души. От тях 89% изповядват мюсюлманската, а останалите 11% християнската вяра. В селото има църква „Свети Дух“, която редовно празнува своя празник и една джамия, като двете се управляват от религиозните настоятелства в град Лозница.

Редовни събития 
 15 юни – Общоселски събор
 30 май – Празник на селото

Личности родени в село Каменар 
 Асен Дацев (1911 – 1994), физик, академик

Личности свързани със село Каменар 
 Известни учители и директори в селото
 Билка Александрова Савова – р.1925 – учител
 Георги Йорданов Ненков – р.1892 – директор на местното училище, художник
 Тодор Иванов Савов /1927 – 1998/ – директор на местното училище
 Фатме Ахмедова – р.1959 – детска преподавателка
 Неда Стефанова Тодорова – дългогодишен преподавател в местното училище и детска градина
 Цветанка Василева – дългогодишен директор на местното училище
 Румяна Бечева
 Иван Бидев – р.1918, починал 2009, счетоводител
 Атанас Лозанов – доц.инж. общественик, просветител и културен деятел
 Георги Узунов – р. 1892 – кукловод
 Никола Узунов – общественик и просветител
 Радослав Деков – директор
 Петранка Дацкова – културен деятел,
 Райна Лазарова – създател на състав за автентичен фолклор носител на множество златни медали от районни, окръжни и републикански прегледи на худ. самодейност, многократен носител на златни медали от Копривщица. организирала първата връзка със с. Тодювци-Еленско, откъдето идват създателите на селото, организира асфалтирането и телефонизирането на селото, композитор и текстописец на много песни, водила предавания за фолклора по радио „Христо Ботев“ със собствено музикално лого, най-добрата перукерка в Европа за 1970 г.
 Янаки Атанасов Лазаров – въвел за първи път химическо и електрическо къдрене в Разград, създател на шахклуба.
 Йордан Узунов – спортен журналист.

Източници 

Села в област Разград
Населени места в община Лозница